title: A Bizottság (EU) 2019/302 végrehajtási rendelete (2019. február 20.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
                  22.2.2019

                  HU

                  Az Európai Unió Hivatalos Lapja

                  L 51/3

         A BIZOTTSÁG (EU) 2019/302 VÉGREHAJTÁSI RENDELETE
         (2019. február 20.)
         az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
         tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
         mivel:

                     (1)

                     Az 1484/95/EK bizottsági rendelet (3) meghatározta a baromfihús- és a tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

                     (2)

                     A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy bizonyos termékek behozatalának vonatkozásában az irányadó árakat helyénvaló a származási hely szerinti árkülönbségek figyelembevételével módosítani.

                     (3)

                     Az 1484/95/EK rendeletet ennek megfelelően módosítani kell.

                     (4)

                     Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

               ELFOGADTA EZT A RENDELETET:

            1. cikk
            Az 1484/95/EK rendelet I. mellékletének helyébe e rendelet mellékletének szövege lép.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 20-án.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 150., 2014.5.20., 1. o.

            (3)  A Bizottság 1484/95/EK rendelete (1995. június 28.) a kiegészítőimportvám-rendszer végrehajtásával kapcsolatos részletes szabályoknak és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

            MELLÉKLET

                     „I. MELLÉKLET

                                 KN-kód

                                 Árumegnevezés

                                 Irányadó ár
                                 (EUR/100 kg)

                                 A 3. cikkben említett biztosíték
                                 (EUR/100 kg)

                                 Származási hely (1)

                                 0207 12 90

                                 A Gallus domesticus fajhoz tartozó, tisztított és bontott, 65 %-os csirke, fagyasztva

                                 121,0

                                 0

                                 AR

                                 0207 14 10

                                 A Gallus domesticus fajhoz tartozó baromfi darabolva, csont nélkül, fagyasztva

                                 242,1

                                 17

                                 AR

                                 215,0

                                 26

                                 BR

                                 311,4

                                 0

                                 CL

                                 239,2

                                 18

                                 TH

                                 0207 27 10

                                 Pulyka darabolva, csont nélkül, fagyasztva

                                 342,1

                                 0

                                 BR

                                 354,5

                                 0

                                 CL

                                 1602 32 11

                                 A Gallus domesticus fajhoz tartozó baromfiból készült termékek főzés nélkül

                                 264,4

                                 7

                                 BR

               ”

               (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint.


title: A Bizottság (EU) 2019/336 végrehajtási rendelete (2019. február 27.) az 1141/2010/EU rendeletnek és a 686/2012/EU végrehajtási rendeletnek az 1-metil-ciklopropén, a famoxadon, a mankozeb, a metiokarb, a metoxifenozid, a pirimikarb, a pirimifosz-metil és a tiakloprid értékelésére kijelölt referens tagállam tekintetében történő módosításáról (EGT-vonatkozású szöveg.)

text:
                  28.2.2019

                  HU

                  Az Európai Unió Hivatalos Lapja

                  L 60/8

         A BIZOTTSÁG (EU) 2019/336 VÉGREHAJTÁSI RENDELETE
         (2019. február 27.)
         az 1141/2010/EU rendeletnek és a 686/2012/EU végrehajtási rendeletnek az 1-metil-ciklopropén, a famoxadon, a mankozeb, a metiokarb, a metoxifenozid, a pirimikarb, a pirimifosz-metil és a tiakloprid értékelésére kijelölt referens tagállam tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 19. cikkére,
         mivel:

                     (1)

                     A 686/2012/EU bizottsági végrehajtási rendelet (2) és az 1141/2010/EU bizottsági rendelet (3) egyes, növényvédő szerekben található hatóanyagok értékelésére az Egyesült Királyságot jelölte ki referens tagállamnak.

                     (2)

                     2017. március 29-én az Egyesült Királyság az Európai Unióról szóló szerződés 50. cikke alapján értesítette az Európai Tanácsot az Unióból való kilépésre irányuló szándékáról. A kilépésről rendelkező megállapodás hatálybalépésének időpontjától, illetve ennek hiányában a bejelentéstől számított két év elteltével, vagyis 2019. március 30-tól a Szerződések alkalmazandósága az Egyesült Királyságra vonatkozóan megszűnik, kivéve, ha az Európai Tanács az Egyesült Királysággal egyetértésben egyhangúlag ennek a határidőnek a meghosszabbításáról határoz.

                     (3)

                     A tárgyalók által elfogadott és az Európai Tanács által jóváhagyott, kilépésről rendelkező megállapodás tervezete (az Európai Unióról szóló szerződés 50. cikke) olyan szabályozást tartalmaz, amely lehetővé teszi az uniós jog rendelkezéseinek alkalmazását az Egyesült Királyságra vonatkozóan és az Egyesült Királyságban azon időpontot követően, hogy a Szerződések alkalmazandósága az Egyesült Királyságra vonatkozóan megszűnik. Amennyiben a megállapodás hatályba lép, a növényvédő szerekre vonatkozó uniós jogszabályok a megállapodásnak megfelelően alkalmazandók lesznek az Egyesült Királyságra vonatkozóan és az Egyesült Királyságban az átmeneti időszak alatt, majd ezen időszak elteltével alkalmazandóságuk megszűnik. Mindazonáltal, még ha az EU és az Egyesült Királyság ratifikálja is a kilépésről rendelkező megállapodást, az Egyesült Királyság a kockázatértékelések, vizsgálatok, jóváhagyások vagy engedélyezések tekintetében az átmeneti időszakban nem járhat el vezető hatóságként sem uniós szinten, sem pedig a tagállamok szintjén együttesen eljárva, ahogy arról többek között az 1107/2009/EK rendelet is rendelkezik.

                     (4)

                     Ezért más tagállamokat kell kijelölni azon hatóanyagok értékelésére, amelyek esetében az Egyesült Királyság a referens tagállam, és amelyek jóváhagyásának megújításáról 2019. március 30. előtt várhatóan nem fog döntés születni. Az érintett hatóanyagok az 1-metil-ciklopropén, a famoxadon, a mankozeb, a metiokarb, a metoxifenozid, a pirimikarb, a pirimifosz-metil és a tiakloprid.

                     (5)

                     A kijelöléskor figyelembe kell venni, hogy biztosítva legyen a felelősségi körök és a munka kiegyensúlyozott megoszlása a tagállamok között.

                     (6)

                     mivel az érintett hatóanyagok értékelése már előrehaladott állapotban van, és várhatóan már nem igényel nagy munkaráfordítást, az értékelésekhez nem szükséges társreferens tagállamot kijelölni.

                     (7)

                     A 686/2012/EU végrehajtási rendeletet és az 1141/2010/EU rendeletet ezért ennek megfelelően módosítani kell.

                     (8)

                     Ezt a rendeletet 2019. március 30-tól kell alkalmazni. Abban az esetben azonban, ha az Európai Unióról szóló szerződés 50. cikkének (3) bekezdésében említett kétéves időszakot meghosszabbítják, ezt a rendeletet az azt követő naptól kell alkalmazni, hogy lejárt a növényvédő szerekre vonatkozó jogszabályok alkalmazandósága az Egyesült Királyságra vonatkozóan és az Egyesült Királyságban, mivel az 1182/71/EGK, Euratom tanácsi rendelet (4) 4. cikkének (3) bekezdése szerint ha egy jogi aktus alkalmazásának megszűnésére egy adott időpontot határoztak meg, az az erre az időpontra eső nap utolsó órájának befejeződésekor következnek be.

                     (9)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A 686/2012/EU végrehajtási rendelet e rendelet I. mellékletének megfelelően módosul.

            2. cikk
            Az 1141/2010/EU rendelet e rendelet II. mellékletének megfelelően módosul.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. március 30-tól kell alkalmazni.
            Abban az esetben azonban, ha az Európai Unióról szóló szerződés 50. cikkének (3) bekezdésében említett kétéves időszak meghosszabbításáról születik döntés, ezt a rendeletet az azt követő naptól kell alkalmazni, hogy lejárt a növényvédő szerekre vonatkozó jogszabályok alkalmazandósága az Egyesült Királyságra vonatkozóan és az Egyesült Királyságban.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 27-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 686/2012/EU végrehajtási rendelete (2012. július 26.) a hatóanyagok meghosszabbítási eljáráshoz végzendő értékelésének tagállamok közötti felosztásáról (HL L 200., 2012.7.27., 5. o.).

            (3)  A Bizottság 1141/2010/EU rendelete (2010. december 7.) a hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról (HL L 322., 2010.12.8., 10. o.).

            (4)  A Tanács 1182/71/EGK, Euratom rendelete (1971. június 3.) az időtartamokra, időpontokra és határidőkre vonatkozó szabályok meghatározásáról (HL L 124., 1971.6.8., 1. o.).

            I. MELLÉKLET
            A 686/2012/EU végrehajtási rendelet mellékletének A. része az alábbiak szerint módosul:

                        a)

                        az 1-metil-ciklopropénre vonatkozó bejegyzés helyébe az alábbi szöveg lép:

                                    Hatóanyag

                                    Jelentéstevő tagállam

                                    Társjelentéstevő tagállam

                                    „1-metil-ciklopropén

                                    NL”

                        b)

                        a makozebre vonatkozó bejegyzés helyébe az alábbi szöveg lép:

                                    Hatóanyag

                                    Jelentéstevő tagállam

                                    Társjelentéstevő tagállam

                                    „Mankozeb

                                    EL”

                        c)

                        a metiokarbra vonatkozó bejegyzés helyébe az alábbi szöveg lép:

                                    Hatóanyag

                                    Jelentéstevő tagállam

                                    Társjelentéstevő tagállam

                                    „Metiokarb

                                    DE”

                        d)

                        a metoxifenozidra vonatkozó bejegyzés helyébe az alábbi szöveg lép:

                                    Hatóanyag

                                    Jelentéstevő tagállam

                                    Társjelentéstevő tagállam

                                    „Metoxifenozid

                                    SK”

                        e)

                        a pirimikarbra vonatkozó bejegyzés helyébe az alábbi szöveg lép:

                                    Hatóanyag

                                    Jelentéstevő tagállam

                                    Társjelentéstevő tagállam

                                    „Pirimikarb

                                    SE”

                        f)

                        a pirimifosz-metilre vonatkozó bejegyzés helyébe az alábbi szöveg lép:

                                    Hatóanyag

                                    Jelentéstevő tagállam

                                    Társjelentéstevő tagállam

                                    „Pirimifosz-metil

                                    FR”

                        g)

                        a tiaklopridre vonatkozó bejegyzés helyébe az alábbi szöveg lép:

                                    Hatóanyag

                                    Jelentéstevő tagállam

                                    Társjelentéstevő tagállam

                                    „Tiakloprid

                                    DE”

            II. MELLÉKLET
            Az 1141/2010/EU rendelet I. mellékletében a famoxadonra vonatkozó bejegyzés helyébe a következő bejegyzés lép:

                           A. oszlop

                           B. oszlop

                           C. oszlop

                           D. oszlop

                           „Famoxadon

                           2012

                           FI

                           2012. augusztus 31.”


title: A Bizottság (EU) 2019/337 végrehajtási rendelete (2019. február 27.) a mefentriflukonazol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg.)

text:
                  28.2.2019

                  HU

                  Az Európai Unió Hivatalos Lapja

                  L 60/12

         A BIZOTTSÁG (EU) 2019/337 VÉGREHAJTÁSI RENDELETE
         (2019. február 27.)
         a mefentriflukonazol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
         mivel:

                     (1)

                     Az Egyesült Királysághoz 2016. február 29-én egy, az 1107/2009/EK rendelet 7. cikkének (1) bekezdése szerinti kérelem érkezett a BASF Agro B.V. vállalattól a mefentriflukonazol hatóanyag jóváhagyására vonatkozóan.

                     (2)

                     Az 1107/2009/EK rendelet 9. cikke (3) bekezdésének megfelelően az Egyesült Királyság mint referens tagállam 2016. március 30-án értesítette a kérelmezőt, a többi tagállamot, a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.

                     (3)

                     A referens tagállam 2017. április 25-én értékelőjelentés-tervezetet nyújtott be a Bizottsághoz és megküldte annak egy példányát a Hatóságnak, amely jelentésben értékelte, hogy a hatóanyag várhatóan megfelel-e az 1107/2009/EK rendelet 4. cikkében előírt jóváhagyási kritériumoknak.

                     (4)

                     A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az 1107/2009/EK rendelet 12. cikkének (3) bekezdése értelmében a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam a kiegészítő információkról készített értékelést egy aktualizált értékelőjelentés-tervezet formájában 2018. február 1-jén benyújtotta a Hatósághoz.

                     (5)

                     A Hatóság 2018. július 5-én tájékoztatta a kérelmezőt, a tagállamokat és a Bizottságot az arra vonatkozó következtetéséről (2), hogy a mefentriflukonazol hatóanyag várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Hatóság nyilvánosságra hozta következtetéseit.

                     (6)

                     A 2018. november 10. óta alkalmazandó (EU) 2018/605 bizottsági rendelet (3) által bevezetett, az endokrin károsító tulajdonságok azonosítására szolgáló új kritériumokat illetően, valamint az endokrin károsító anyagok azonosítására szolgáló közös útmutató (4) alapján a Hatóság arra a következtetésre jutott, hogy nem valószínűsíthető, hogy a mefentriflukonazol ösztrogén, androgén hatásmechanizmusú, valamint pajzsmirigyhormon- vagy szteroidhormon-termelést befolyásoló endokrin károsító anyag lenne. Továbbá a rendelkezésre álló bizonyítékok és az endokrin károsító anyagok azonosítására szolgáló közös útmutató alapján valószínűtlen, hogy a mefentriflukonazol a halak endokrin rendszerét károsítaná, mivel minden vonatkozó vizsgálati eljárást elvégeztek. A Bizottság szerint ezért a mefentriflukonazol nem tekinthető endokrin károsító tulajdonságú anyagnak.

                     (7)

                     A Bizottság 2018. december 12-én a Növények, Állatok, Élelmiszerek és Takarmányok Állandó Bizottsága elé terjesztette a mefentriflukonazol hatóanyagra vonatkozó vizsgálati jelentést, és 2019. január 25-én benyújtotta a mefentriflukonazol jóváhagyásáról szóló rendelettervezetet.

                     (8)

                     A kérelmező lehetőséget kapott arra, hogy a felülvizsgálati jelentéssel kapcsolatban észrevételeket tegyen.

                     (9)

                     Legalább egy, a hatóanyagot tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek.

                     (10)

                     Ezért a mefentriflukonazolt indokolt jóváhagyni.

                     (11)

                     Az 1107/2009/EK rendelet 13. cikke (2) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki való figyelemmel azonban bizonyos feltételeket és korlátozásokat elő kell írni. Különösen indokolt további megerősítő információkat kérni.

                     (12)

                     Az 1107/2009/EK rendelet 13. cikke (4) bekezdésének megfelelően az 540/2011/EU bizottsági végrehajtási rendelet (5) mellékletét ennek megfelelően módosítani kell.

                     (13)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A hatóanyag jóváhagyása
            Az I. mellékletben meghatározott mefentriflukonazol hatóanyag az ugyanabban a mellékletben foglalt feltételekkel jóváhagyásra kerül.

            2. cikk
            Az 540/2011/EU végrehajtási rendelet módosításai
            Az 540/2011/EU bizottsági végrehajtási rendelet melléklete e rendelet II. mellékletének megfelelően módosul.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 27-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  EFSA (Európai Élelmiszerbiztonsági Hatóság), 2018. Conclusion on the peer review of the pesticide risk assessment of the active substance BAS 750 F (mefentrifluconazole) (A BAS 750 F (mefentriflukonazol) hatóanyagú növényvédő szereknél felmerülő kockázatok értékelésének szakmai vizsgálatából levont következtetés). EFSA Journal 2018;16(7):5379, 32 o., https://doi.org/10.2903/j.efsa.2018.5225.

            (3)  A Bizottság (EU) 2018/605 rendelete (2018. április 19.) az 1107/2009/EK rendelet II. mellékletének az endokrin károsító tulajdonságok meghatározására szolgáló tudományos kritériumok megállapítása tekintetében történő módosításáról (HL L 101., 2018.4.20., 33. o.).

            (4)  ECHA (Európai Vegyianyag-ügynökség) és EFSA (Európai Élelmiszerbiztonsági Hatóság) a Közös Kutatóközpont (JRC), Andersson N, M Arena, Auteri D, Barmaz S, Grignard E, Grignard E, Lepper P, Lostia AM, Munn S, Parra Morte JM, Tarazona J, Terron A és Van der Linden S technikai támogatásával, 2018. Guidance for the identification of endocrine disruptors in the context of Regulations (EU) No 528/2012 and (EC) No 1107/2009 (Útmutató az endokrin károsító anyagok azonosításához az 528/2012/EU és az 1107/2009/EK rendelet összefüggésében). EFSA Journal 2018;16(6):5311, 135. o. https://doi.org/10.2903/j.efsa.2018.5311. ECHA-18-G-01-EN.

            (5)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            I. MELLÉKLET

                        Közhasználatú név,
                        azonosító szám

                        IUPAC-név

                        Tisztaság (1)

                        Jóváhagyás dátuma

                        Jóváhagyás lejárta

                        Egyedi rendelkezések

                        Mefentriflukonazol
                        CAS-szám: 1417782-03-6
                        CIPAC-szám: nincs

                        (2RS)-2-[4-(4-klór-fenoxi)-2- (trifluor-metil)fenil]-1-(1H-1,2,4-triazol-1-il)propán-2-ol

                        ≥ 970 g/kg
                        A műszaki minőségű anyagban az N, N-dimetil-formamid-szennyeződés nem haladhatja meg a 0,5 g/kg értéket.
                        A toulolszennyeződés nem haladhatja meg az 1 g/kg értéket a műszaki minőségű anyagban.
                        Az 1,2,4-(1H)-triazol-szennyeződés nem haladhatja meg az 1 g/kg értéket a műszaki minőségű anyagban.

                        2019. március 20.

                        2029. március 20.

                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a mefentriflukonazolról szóló felülvizsgálati jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a következőkre:

                                    —

                                    a szert kezelők védelme, gondoskodva arról, hogy a felhasználás feltételei között szerepeljen a megfelelő egyéni védőfelszerelés használata,

                                    —

                                    a vízi élőlények védelme.

                              A felhasználási feltételek között adott esetben kockázatcsökkentő intézkedéseknek is szerepelniük kell (például pufferzónák és/vagy vegetatív sávok, szükség szerint).
                        A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében:

                                    1.

                                    a gyárilag (kereskedelmi léptékű termelés eredményeként) előállított hatóanyag technikai specifikációja és a toxicitási vizsgálati tételek megfelelése a megerősített technikai specifikációnak;

                                    2.

                                    a vízkezelési eljárások hatása a felszíni és a felszín alatti vizekben jelen lévő szermaradékok jellegére, amikor a felszíni vagy a felszín alatti vizet ivóvíz céljából kitermelik.

                              A kérelmező az 1. pont szerinti információkat 2020. március 20-ig köteles benyújtani, a 2. pont szerinti információkat pedig a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló iránymutatás Bizottság általi közzétételét követő két éven belül köteles benyújtani.

               (1)  A hatóanyag pontos azonosítása és részletes specifikációja a vizsgálati jelentésben található.

            II. MELLÉKLET
            Az 540/2011/EU végrehajtási rendelet mellékletének B. része a következő bejegyzéssel egészül ki:

                           Közhasználatú név,
                           azonosító szám

                           IUPAC-név

                           Tisztaság (1)

                           Jóváhagyás dátuma

                           Jóváhagyás lejárta

                           Egyedi rendelkezések

                           „132

                           Mefentriflukonazol
                           CAS-szám: 1417782-03-6
                           CIPAC-szám: nincs

                           (2RS)-2-[4-(4-klór-fenoxi)-2- (trifluor-metil)fenil]-1-(1H-1,2,4-triazol-1-il)propán-2-ol

                           ≥ 970 g/kg
                           A műszaki minőségű anyagban az N, N-dimetil-formamid-szennyeződés nem haladhatja meg a 0,5 g/kg értéket.
                           A toulolszennyeződés nem haladhatja meg az 1 g/kg értéket a műszaki minőségű anyagban.
                           Az 1,2,4-(1H)-triazol-szennyeződés nem haladhatja meg az 1 g/kg értéket a műszaki minőségű anyagban.

                           2019. március 20.

                           2029. március 20.

                           Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a mefentriflukonazolról szóló felülvizsgálati jelentésben és különösen annak I. és II. függelékében található megállapításokat.
                           Az átfogó értékelésben a tagállamoknak fokozott figyelmet kell fordítaniuk a következőkre:

                                       —

                                       a szert kezelők védelme, gondoskodva arról, hogy a felhasználás feltételei között szerepeljen a megfelelő egyéni védőfelszerelés használata,

                                       —

                                       a vízi élőlények védelme.

                                 A felhasználási feltételek között adott esetben kockázatcsökkentő intézkedéseknek is szerepelniük kell (például pufferzónák és/vagy vegetatív sávok, szükség szerint).
                           A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében:

                                       1.

                                       a gyárilag (kereskedelmi léptékű termelés eredményeként) előállított hatóanyag technikai specifikációja és a toxicitási vizsgálati tételek megfelelése a megerősített technikai specifikációnak;

                                       2.

                                       a vízkezelési eljárások hatása a felszíni és a felszín alatti vizekben jelen lévő szermaradékok jellegére, amikor a felszíni vagy a felszín alatti vizet ivóvíz céljából kitermelik.

                                 A kérelmező az 1. pont szerinti információkat 2020. március 20-ig köteles benyújtani, a 2. pont szerinti információkat pedig a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló iránymutatás Bizottság általi közzétételét követő két éven belül köteles benyújtani.”

               (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság (EU) 2019/370 végrehajtási rendelete (2019. március 7.) a 737/90/EGK tanácsi rendelet alkalmazására vonatkozó részletes szabályok megállapításáról szóló 1635/2006/EK rendeletnek a Nagy-Britannia és Észak-Írország Egyesült Királyságának az Unióból való kilépése miatt történő módosításáról (EGT-vonatkozású szöveg.)

text:
                  8.3.2019

                  HU

                  Az Európai Unió Hivatalos Lapja

                  L 68/1

         A BIZOTTSÁG (EU) 2019/370 VÉGREHAJTÁSI RENDELETE
         (2019. március 7.)
         a 737/90/EGK tanácsi rendelet alkalmazására vonatkozó részletes szabályok megállapításáról szóló 1635/2006/EK rendeletnek a Nagy-Britannia és Észak-Írország Egyesült Királyságának az Unióból való kilépése miatt történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről szóló, 2008. július 15-i 733/2008/EK tanácsi rendeletre (1) és különösen annak 4. cikkére,
         mivel:

                     (1)

                     Nagy-Britannia és Észak-Írország Egyesült Királysága (a továbbiakban: az Egyesült Királyság) 2017. március 29-én az Európai Unióról szóló szerződés 50. cikkének megfelelően bejelentette az Unióból való kilépésre vonatkozó szándékát. A kilépési megállapodás hatálybalépésének időpontjától, illetve ennek hiányában a kilépés bejelentésétől számított két év elteltével, vagyis 2019. március 30-tól a Szerződések az Egyesült Királyság tekintetében hatályukat vesztik, kivéve, ha az Európai Tanács az Egyesült Királysággal egyetértésben a fenti időszak meghosszabbításáról egyhangúlag határoz. Az Egyesült Királyság ezt követően harmadik országgá válik.

                     (2)

                     A Bizottság 1635/2006/EK rendelete (2) részletes szabályokat határoz meg a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről szóló 737/90/EGK tanácsi rendelet (3) alkalmazására vonatkozóan.

                     (3)

                     Mivel a 737/90/EGK rendelet több alkalommal módosításra került, azt a 733/2008/EK rendelet hatályon kívül helyezte.

                     (4)

                     A 733/2008/EK rendelet meghatározza a harmadik országokból származó egyes mezőgazdasági termékek esetében megengedett legmagasabb radioaktivitási szinteket. Azt is előírja, hogy a tagállamoknak a termék szabad forgalomba bocsátása előtt ellenőrizniük kell az érintett mezőgazdasági termékeket annak érdekében, hogy biztosítsák az említett rendeletben meghatározott radioaktivitási szinteknek való megfelelést.

                     (5)

                     Az 1635/2006/EK rendelet előírja, hogy a tagállamoknak gondoskodniuk kell arról, hogy a csernobili balesetben érintett harmadik országok illetékes hatóságai exportbizonyítványokat állítsanak ki, amelyek igazolják, hogy a bizonyítványok által kísért termékek megfelelnek a 733/2008/EK rendeletben meghatározott engedélyezett maximális szinteknek. Az érintett harmadik országok felsorolását az 1635/2006/EK rendelet II. melléklete tartalmazza.

                     (6)

                     Az 1986. április 26-án a csernobili atomerőműben bekövetkezett baleset után jelentkező, radioaktív céziumot tartalmazó csapadék számos harmadik országot érintett. Ez a csapadék az Egyesült Királyság egyes területeit is elérte. Mivel a cézium-137 felezési ideje körülbelül 30 év, a szennyeződés csökkenése lassú folyamat.

                     (7)

                     Egyes, az Egyesült Királyságból származó, a csernobili baleset által érintett mezőgazdasági termékekben még mindig kimutatható a radioaktív céziummal való szennyezettség.

                     (8)

                     Amint az uniós jog már nem alkalmazandó az Egyesült Királyságra és az Egyesült Királyságban, az Egyesült Királyságból származó mezőgazdasági termékeket ellenőrizni kell a radioaktív szennyeződés szempontjából, mielőtt belépnek az Unióba.

                     (9)

                     Ezért az 1635/2006/EK rendelet II. mellékletét módosítani kell, és bele kell foglalni az Egyesült Királyságot.

                     (10)

                     Tekintettel az Egyesült Királyság Európai Unióból való kilépésének körülményei miatt előállt sürgősségi helyzetre, lehetővé kell tenni az e rendeletben előírt intézkedések mielőbbi alkalmazását. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba.

                     (11)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az 1635/2006/EK rendelet II. melléklete a következő bejegyzéssel egészül ki:

               „Nagy-Britannia és Észak-Írország Egyesült Királysága”.

            2. cikk
            Hatálybalépés és az alkalmazás időtartama
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet az azt követő naptól kell alkalmazni, amelyen az uniós jog az Európai Unióról szóló szerződés 50. cikkének (3) bekezdése értelmében már nem alkalmazandó az Egyesült Királyságban.
            Ez a rendelet azonban nem alkalmazandó a következő esetekben:

                        a)

                        ha az Egyesült Királysággal az Európai Unióról szóló szerződés 50. cikke (2) bekezdésének megfelelően megkötött kilépési megállapodás a fenti időpontig hatályba lépett;

                        b)

                        ha határozat születik az Európai Unióról szóló szerződés 50. cikkének (3) bekezdésében említett kétéves időszak meghosszabbításáról.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 7-én.

                  a Bizottság részéről

                  az elnök

               Jean-Claude JUNCKER

            (1)  HL L 201., 2008.7.30., 1. o.

            (2)  A Bizottság 1635/2006/EK rendelete (2006. november 6.) a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről szóló 737/90/EGK tanácsi rendelet alkalmazására vonatkozó részletes szabályok megállapításáról (HL L 306., 2006.11.7., 3. o.).

            (3)  A Tanács 737/90/EGK rendelete (1990. március 22.) a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről (HL L 82., 1990.3.29., 1. o.).


title: A Bizottság (EU) 2019/506 végrehajtási rendelete (2019. március 26.) a D-ribóz (EU) 2015/2283 európai parlamenti és tanácsi rendelet szerinti új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

text:
                  27.3.2019

                  HU

                  Az Európai Unió Hivatalos Lapja

                  L 85/11

         A BIZOTTSÁG (EU) 2019/506 VÉGREHAJTÁSI RENDELETE
         (2019. március 26.)
         a D-ribóz (EU) 2015/2283 európai parlamenti és tanácsi rendelet szerinti új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     Az (EU) 2015/2283 rendelet 12. cikke értelmében a Bizottság határoz az új élelmiszerek engedélyezéséről és az Unión belül történő forgalomba hozataláról, valamint az uniós jegyzék naprakésszé tételéről.

                     (4)

                     2008. március 17-én a Bioenergy LIFE Science, Inc. vállalat (a továbbiakban: kérelmező) kérelmet nyújtott be az Egyesült Királyság illetékes hatóságához a D-ribóznak az uniós piacon a 258/97/EK európai parlamenti és tanácsi rendelet (3) 1. cikke (2) bekezdésének d) pontja szerinti új élelmiszer-összetevőként történő forgalomba hozatalára vonatkozóan. A kérelmező kérelme az új élelmiszer többféle élelmiszerben – ideértve a speciális gyógyászati célra szánt élelmiszereket és a testtömeg-szabályozás céljára szolgáló, teljes napi étrendet helyettesítő élelmiszereket –, valamint étrend-kiegészítőkben történő felhasználására vonatkozik, felnőttekből és 14 év feletti serdülőkből álló célcsoport számára.

                     (5)

                     Az Egyesült Királyság illetékes hatósága további tájékoztatást kért egy, a reprodukciós toxicitásra vonatkozó tanulmány által felvetett kétségek eloszlatása érdekében. 2013 novemberében a kérelmező módosított dokumentációt nyújtott be az Egyesült Királyság illetékes hatóságához.

                     (6)

                     Az (EU) 2015/2283 rendelet 35. cikkének (1) bekezdése úgy rendelkezik, hogy a 258/97/EK rendelet 4. cikke alapján valamely tagállamhoz benyújtott, új élelmiszer Unión belüli forgalomba hozatalára irányuló olyan kérelmeket, amelyek kapcsán 2018. január 1-jéig nem született végleges döntés, az (EU) 2015/2283 rendelet alapján benyújtott kérelemként kell kezelni.

                     (7)

                     Noha a D-ribóznak az uniós piacon új élelmiszerként történő forgalomba hozatalára irányuló kérelmet a 258/97/EK rendelet 4. cikkének megfelelően nyújtották be egy tagállamhoz, az az (EU) 2015/2283 rendeletben meghatározott követelményeknek is megfelel.

                     (8)

                     2016. február 23-án az Egyesült Királyság illetékes hatósága kiadta elsődleges értékelési jelentését. Az említett jelentésben arra a következtetésre jutott, hogy a D-ribóz megfelel a 258/97/EK rendelet 3. cikkének (1) bekezdésében az új élelmiszer-összetevők vonatkozásában megállapított feltételeknek.

                     (9)

                     A Bizottság az elsődleges értékelési jelentést 2016. május 17-én továbbította a többi tagállamnak. A többi tagállam részéről indokolt kifogások érkeztek be a 258/97/EK rendelet 6. cikke (4) bekezdésének első albekezdésében meghatározott 60 napos határidőn belül, különös tekintettel arra vonatkozóan, hogy nem áll rendelkezésre elegendő mennyiségű adat a szabad D-ribóz normál étrend részeként történő fogyasztására vonatkozóan, hiányoznak a magas D-ribóz adagok hatására vonatkozó hosszú távú vizsgálatok, valamint alacsony a kisgyermekek tekintetében a kitettségi határérték.

                     (10)

                     A többi tagállam által emelt kifogásokra tekintettel a Bizottság 2017. május 19-én konzultált az Európai Élelmiszerbiztonsági Hatósággal (a továbbiakban: Hatóság), és felkérte azt, hogy végezze el a D-ribóznak mint a 258/97/EK rendelet szerinti új élelmiszer-összetevőnek a kiegészítő értékelését.

                     (11)

                     Ezt követően, 2018. március 2-án a kérelmező kérelmet nyújtott be a Bizottsághoz a kérelem alátámasztására benyújtott több tanulmány – nevezetesen a D-ribózzal patkányokon végzett orális embriotoxicitási/teratogenitási vizsgálat (4), valamint a D-ribózzal patkányokon végzett szubkrónikus (13 hetes) orális toxicitási vizsgálat (5) – védett adatainak védelme érdekében.

                     (12)

                     2018. április 18-án a Hatóság elfogadta a D-ribóz mint új élelmiszer biztonságosságáról szóló tudományos szakvéleményét (6). A szóban forgó szakvélemény összhangban van az (EU) 2015/2283 rendelet 11. cikkének követelményeivel.

                     (13)

                     Véleményében a Hatóság nem állapította meg a kérelmező által javasolt felhasználási módok és mennyiségek esetében a D-ribóz biztonságosságát, mert a bevitel túllépheti a biztonságosnak ítélt napi 36 mg/ttkg mennyiséget. A Hatóság megállapította, hogy a D-ribózzal patkányokon végzett orális embriotoxicitási/teratogenitási vizsgálat, valamint a D-ribózzal patkányokon végzett szubkrónikus (13 hetes) orális toxicitási vizsgálat alapul szolgált a D-ribóz biztonságosságának értékeléséhez. A Hatóság ezért megállapította, hogy a D-ribózzal patkányokon végzett orális embriotoxicitási/teratogenitási vizsgálatból, valamint a D-ribózzal patkányokon végzett szubkrónikus (13 hetes) orális toxicitási vizsgálatból nyert adatok nélkül nem lehetett volna levonni a D-ribóz biztonságosságára vonatkozó következtetéseket.

                     (14)

                     A Hatóság véleményének ismeretében a kérelmező 2018. augusztus 22-én módosította kérelmét azáltal, hogy törölt az eredeti kérelemben szereplő egyes javasolt élelmiszer-kategóriákat, és a biztonsági aggályok enyhítése érdekében a fennmaradó javasolt D-ribóz felhasználási módok tekintetében csökkentette a maximális felhasználási szintet. Az Európai Bizottság kérésére a Hatóság 2018. szeptember 4-én felkérést kapott arra, hogy a kérelmező által javasolt új felhasználásokra és felhasználási szintekre tekintettel végezze el a D-ribóz kiegészítő biztonsági értékelését. 2018. október 24-én a D-ribóz biztonságosságára vonatkozó felülvizsgált véleményében (7) a Hatóság arra a következtetésre jutott, hogy a javasolt új felhasználási feltételek mellett a D-ribóz biztonságos az általános népesség számára. A szóban forgó szakvélemény összhangban van az (EU) 2015/2283 rendelet 11. cikkének követelményeivel.

                     (15)

                     Az említett szakvélemény elegendő alapot ad annak megállapításához, hogy a D-ribóz a javasolt felhasználási módok és mennyiségek betartása mellett – gabonaszeletek, finompékáruk, csokoládétartalmú édességek, tejalapú italok, nagy izomerő kifejtését elősegítő, elsősorban sportolóknak szánt italok, izotóniás és energiaitalok, a testtömeg-szabályozás céljára szolgáló, a napi étrend egy részét helyettesítő élelmiszerek (italok és szeletek formájában), nagy izomerő kifejtését elősegítő, elsősorban sportolóknak szánt szeletek, édesipari termékek, valamint teák és forrázatok összetevőjeként való felhasználás esetén – megfelel az (EU) 2015/2283 rendelet 12. cikkének (1) bekezdésében foglaltaknak.

                     (16)

                     A Hatóság véleménye alapján a Bizottság arra kérte a kérelmezőt, hogy pontosítsa a tanulmányokkal kapcsolatos adatok védett jellegére vonatkozó állításának indokolását, valamint az (EU) 2015/2283 rendelet 26. cikke (2) bekezdésének a) és b) pontjában említett, a tanulmányokra vonatkozó kizárólagos hivatkozási joggal kapcsolatos igényét.

                     (17)

                     A kérelmező azt is kijelentette, hogy a kérelem benyújtásakor a nemzeti jog szerint védett és kizárólagos hivatkozási joggal rendelkezett a tanulmányokkal kapcsolatban, és ezért harmadik felek nem férhettek hozzá az említett tanulmányokhoz, illetve nem használhatták fel azokat jogszerűen. A Bizottság értékelte a kérelmező által benyújtott valamennyi információt, és úgy ítélte meg, hogy a kérelmező kellően alátámasztotta az (EU) 2015/2283 rendelet 26. cikkének (2) bekezdésében meghatározott követelmények teljesítését.

                     (18)

                     Ennek megfelelően – az (EU) 2015/2283 rendelet 26. cikkének (2) bekezdésében foglaltakkal összhangban – a kérelmező aktájában szereplő D-ribózzal patkányokon végzett orális embriotoxicitási/teratogenitási vizsgálatot, valamint D-ribózzal patkányokon végzett szubkrónikus (13 hetes) orális toxicitási vizsgálatot – amelyek nélkül a Hatóság nem tudta volna elvégezni az új élelmiszer értékelését – a Hatóság nem használhatja fel későbbi kérelmezők javára az e rendelet hatálybalépésétől számított ötéves időtartamon belül. Következésképpen a D-ribóz e rendelet által engedélyezett Unión belüli forgalombahozatali jogát ötéves időtartamig a kérelmezőre kell korlátozni.

                     (19)

                     Ugyanakkor az új élelmiszer engedélyezésének és a D-ribózzal patkányokon végzett orális embriotoxicitási/teratogenitási vizsgálatnak, valamint a D-ribózzal patkányokon végzett szubkrónikus (13 hetes) orális toxicitási vizsgálatnak a kérelmező aktájában szereplő leírására való hivatkozás engedélyezésének a kérelmező általi kizárólagos használatra történő korlátozása nem akadályozza meg, hogy más kérelmezők ugyanazon új élelmiszer forgalomba hozatalának engedélyezését kérelmezzék, feltéve, hogy kérelmük az e rendelet szerinti engedélyt alátámasztó, jogszerűen megszerzett információkon alapul.

                     (20)

                     A bevitel elfogadható szintjét D-ribózt tartalmazó élelmiszerek és adott esetben D-ribózt tartalmazó élelmiszer-kiegészítők együttes felhasználása esetén sem szabad túllépni. Ezért a fogyasztókat megfelelő jelöléssel kell tájékoztatni.

                     (21)

                     Az (EU) 2017/2470 rendelet mellékletét ezért ennek megfelelően módosítani kell.

                     (22)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk

               (1)   Az e rendelet mellékletében meghatározott D-ribózt fel kell venni az engedélyezett új élelmiszereknek az (EU) 2017/2470 végrehajtási rendelettel létrehozott uniós jegyzékébe.

               (2)   E rendelet hatálybalépésétől számítva öt éven keresztül csak az eredeti kérelmező:

                           Vállalat: Bioenergy LIFE Science, Inc.

                           Cím: 13840 Johnson St. NE, Minneapolis, Minnesota, 55304, USA;

                     jogosult az (1) bekezdésben említett új élelmiszer Unión belüli forgalomba hozatalára, kivéve, ha egy későbbi kérelmező engedélyt szerez ugyanerre az új élelmiszerre vonatkozóan az e rendelet 2. cikke alapján védett adatokra való hivatkozás nélkül, vagy a Bioenergy LIFE Science, Inc. beleegyezésével.

               (3)   Az uniós jegyzékben foglalt, az első bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.

            2. cikk
            A kérelem aktájában szereplő tanulmányok – amelyek alapján a Hatóság értékelte az 1. cikkben említett új élelmiszert, és amelyek a kérelmező állítása szerint eleget tesznek az (EU) 2015/2283 rendelet 26. cikkének (2) bekezdésében meghatározott követelményeknek – a Bioenergy LIFE Science, Inc. beleegyezése nélkül nem használhatók fel későbbi kérelmezők javára az e rendelet hatálybalépésétől számított ötéves időtartamon belül.

            3. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.

            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 26-án.

                  a Bizottság részéről

                  az elnök

               Jean-Claude JUNCKER

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

            (4)  TNO report V2657 for Bioenergy LIFE Science, Inc., December 2005 (A Bioenergy LIFE Science, Inc. számára 2005 decemberében készült V2657 számú TNO-jelentés; kiadatlan).

            (5)  TNO report V99.115 for Bioenergy LIFE Science, Inc., December 2005 (A Bioenergy LIFE Science, Inc. számára készült V99.115 számú TNO-jelentés; kiadatlan).

            (6)  EFSA Journal (2018); 16(5):5265.

            (7)  EFSA Journal (2018); 16(12):5485.

            MELLÉKLET
            Az (EU) 2017/2470 végrehajtási rendelet melléklete a következőképpen módosul:

                        1.

                        Az 1. táblázat (Engedélyezett új élelmiszerek) a következő utolsó oszloppal egészül ki:
                        „Adatvédelem”

                        2.

                        Az 1. táblázat (Engedélyezett új élelmiszerek) az alábbi bejegyzéssel egészül ki a betűrend szerinti helyen:

                                    Engedélyezett új élelmiszer

                                    Az új élelmiszer felhasználásának feltételei

                                    További különös jelölési követelmények

                                    További előírások

                                    Adatvédelem

                                    „D-ribóz

                                       Adott élelmiszer-kategória

                                       Maximális mennyiségek

                                    Az új élelmiszer megnevezése az azt tartalmazó élelmiszerek jelölésén: »D-ribóz«.
                                    A D-ribózt tartalmazó élelmiszerek jelölésén fel kell tüntetni egy arra vonatkozó kijelentést, hogy az adott élelmiszerek nem fogyaszthatók abban az esetben, ha a fogyasztó az adott napon már fogyasztott hozzáadott D-ribózt tartalmazó étrend-kiegészítőket.

                                    Engedélyezve 2019. április 16-án. A jegyzékbe való felvétel az (EU) 2015/2283 rendelet 26. cikkével összhangban védelem alatt álló, védett tudományos bizonyítékokon és tudományos adatokon alapul.
                                    Kérelmező: Bioenergy LIFE Science, Inc., 13840 Johnson St. NE, Minneapolis, Minnesota, 55304, USA. Az adatvédelem időtartama alatt a D-ribóz új élelmiszer kizárólag a Bioenergy LIFE Science, Inc. által hozható forgalomba az Unión belül, kivéve, ha egy későbbi kérelmező az (EU) 2015/2283 rendelet 26. cikkével összhangban védelem alatt álló, védett tudományos bizonyítékokra vagy tudományos adatokra való hivatkozás nélkül vagy a Bioenergy LIFE Science, Inc. beleegyezésével engedélyt kap a szóban forgó új élelmiszer forgalmazására.
                                    Az adatvédelem záró időpontja: 2024. április 16. (5 év).”

                                    Müzliszeletek

                                    0,20 g/100 g

                                    Finompékáruk

                                    0,31 g/100 g

                                    Csokoládétartalmú édességek (a csokoládészeletek kivételével)

                                    0,17 g/100 g

                                    Tejalapú italok, (a maláták és turmixok kivételével)

                                    0,08 g/100 g

                                    Nagy izomerő kifejtését elősegítő, elsősorban sportolóknak szánt italok, izotóniás és energiaitalok

                                    0,80 g/100 g

                                    Nagy izomerő kifejtését elősegítő, elsősorban sportolóknak szánt szeletek

                                    3,3 g/100 g

                                    Testtömeg-szabályozás céljára szolgáló, a napi étrend egy részét helyettesítő élelmiszerek (italok)

                                    0,13 g/100 g

                                    Testtömeg-szabályozás céljára szolgáló, a napi étrend egy részét helyettesítő élelmiszerek (szeletek formájában)

                                    3,30 g/100 g

                                    Édesipari termékek

                                    0,20 g/100 g

                                    Teák és forrázatok (folyadékban oldandó por formájában)

                                    0,23 g/100 g

                        3.

                        A 2. táblázat (Specifikációk) az alábbi bejegyzéssel egészül ki a betűrend szerinti helyen:

                                    Engedélyezett új élelmiszer

                                    Specifikációk

                                    „D-ribóz

                                       Leírás:

                                    A D-ribóz egy aldopentóz monoszacharid, amelyet a Bacillus subtilis egy transzketoláz-hiányos mikrobiális törzsének felhasználásával, fermentációval állítanak elő.
                                    Kémiai képlet: C5H10O5

                                    CAS-szám: 50-69-1
                                    Molekulatömeg: 150,13 Da

                                       Jellemzők/összetétel

                                    Külső megjelenés: Száraz, porszerű textúra, színe: fehértől az enyhén sárgásig
                                    Fajlagos forgatóképesség [α]D
                                       25 – 19,0°és – 21,0° között van
                                    D-ribóz-tisztaság (% szárazanyagra számítva):
                                    -HPLC/RI (*1) Módszer 98,0–102,0 %
                                    Hamu: < 0,2 %
                                    Szárítási veszteség (nedvesség): < 0,5 %
                                    Az oldat világossága: ≥ 95 % áteresztés

                                       Nehézfémek:

                                    Ólom: ≤ 0,1 mg/kg
                                    Arzén: ≤ 0,1 mg/kg
                                    Kadmium: ≤ 0,1 mg/kg
                                    Higany: ≤ 0,1 mg/kg

                                       Mikrobiológiai kritériumok:

                                    Összcsíraszám: ≤ 100 CFU (*2)/g
                                    Élesztő: ≤ 100 CFU/g
                                    Penészgombák: ≤ 100 CFU/g
                                    Kóliformok: ≤ 10 CFU/g

                                       Salmonella sp.: negatív/25 g

               (*1)  HPLC/RI: nagy teljesítményű folyadék-kromatográfia törésmutatóval

               (*2)  CFU: Telepképző egységek száma”


title: A Bizottság (EU) 2019/507 végrehajtási rendelete (2019. március 26.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 297. alkalommal történő módosításáról

text:
                  27.3.2019

                  HU

                  Az Európai Unió Hivatalos Lapja

                  L 85/16

         A BIZOTTSÁG (EU) 2019/507 VÉGREHAJTÁSI RENDELETE
         (2019. március 26.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 297. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
         mivel:

                     (1)

                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (2)

                     2019. március 22-én az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést felvesz az azon személyekre, csoportokra és szervezetekre vonatkozó jegyzékébe, amelyekre vonatkozóan a pénzeszközök és gazdasági erőforrások befagyasztását alkalmazni kell. A 881/2002/EK rendelet I. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 881/2002/EK rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 26-án.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 139., 2002.5.29., 9. o.

            MELLÉKLET
            A 881/2002/EK rendelet I. mellékletében a „Jogi személyek, csoportok és szervezetek” rész a következő bejegyzéssel egészül ki:

               „Tariq Gidar Group (TGG) (más néven a) Tehrik-e-Taliban-Tariq Gidar Group; b) TTP-Tariq Gidar Group; c) Tehreek-i-Taliban Pakistan Geedar Group, d) TTP Geedar Group; e) Tariq Geedar Group; f) Commander Tariq Afridi Group; g) Tariq Afridi Group; h) Tariq Gidar Afridi Group; i) The Asian Tigers.) Címe: (Afganisztán/Pakisztán határvidék). Egyéb információ: a Tehrik-e Taliban Pakistanból (TTP) kivált csoport, amely Darra Adam Khelben (Szövetségi Irányítású Törzsi Területek [FATA], Pakisztán) alakult 2007-ben. A 7d. cikk (2) bekezdésének i) pontjában meghatározott megjelölés időpontja: 2019.3.22.”